
Zagreb, 12. veljače 2021. 


Preporuka za treninge i športsko-rekreativne aktivnosti 
u zatvorenim športskim objektima 


Ove se preporuke odnose na provedbu mjera prilikom športsko-rekreativnih aktivnostiu zatvorenim 
športskim objektima tijekom epidemije koronavirusa (COVID-19) radi zaštite korisnika i djelatnika 
objekta te drugih suradnika. Primjenjuju se na fitness centre, rekreacijske centre i športsko- 
rekreacijske centre, uključujući teretane i sve oblike športskih dvorana kojima nije obustavljen rad 
odlukama Stožera civilne zaštite Republike Hrvatske. 

U zatvorenim športskim objektima kojima nije obustavljen rad dopušteno je samo održavanje treninga i 
športsko-rekreativnih aktivnosti koje odlukama Stožera civilne zaštite Republike Hrvatske nisu 
obustavljene i to uz pridržavanje ovih preporuka i svih drugih važećih epidemioloških preporuka HZJZ-a, 
sve dok su na snazi posebne mjere. 


1. Prostorno-organizacijski uvjeti objekta 


Organizacija treninga i športsko-rekreativnih aktivnosti. Treninzi i športsko-rekreativne aktivnosti 
mogu se održavati u zatvorenim športskim objektima koji mogu udovoljiti posebnim tehničkim i 


sigurnosnim uvjetima za provedbu aktivnosti: treba osigurati najmanje 20 m? bruto površine po 


osobi. Broj osoba pritom uključuje i trenere, instruktore, voditelje odnosno sve osobe kojese nalaze 
u prostoru za trening ili športsko-rekreativnu aktivnost i o tome se na ulazu u objekt mora istaknuti 
odgovarajuća obavijest. Korisnici upotrebljavaju samo vlastiti ručnike, tuševi, svlačionice nisu u 
uporabi. 


Dezinfekcija ruku. Na ulazima u prostore športskih objekata, pultovima za obavljanje plaćanja usluga, 
u radnom prostoru zaposlenika te na svakih 200 m? u prostoru za provedbu športskih i športsko- 
rekreativnih aktivnosti nužno je imati na raspolaganju postavljene dozatore s dezinfekcijskim 
sredstvom. Dezinficijens treba biti na bazi alkohola u koncentraciji ne manjoj od 70% ili drugog 
sredstva s deklariranim virucidnim djelovanjem, prema uputama proizvođača, i prikladnog za 
korištenje na koži. 


Dezinfekcija opreme. Na svakih 50 m? prostora potrebno je postaviti najmanje tri prenosiva 
dezinficijensa zaopremui rekvizite. 


Odlaganje otpada. U svim prostorima unutar objekta preporučuje se postavljanjekante zaotpatke s 
odgovarajućim poklopcima. 


Fizička udaljenostna recepciji. Potrebno je osigurati dovoljnu udaljenostizmeđu osoblja narecepciji 
i korisnika te djelatnika međusobno ili ako je moguće postaviti pregrade (od pleksiglasa ili sličnog 
materijala koji osigurava potrebnu distancu). 


Evidencija. Za svaki trening i organiziranu športsko-rekreativnu aktivnost uspostavit će se sustav 
vođenja evidencije prisutnih osoba radi naknadnog lakšeg epidemiološkog praćenja kontakata u 
slučaju pojave zaraze virusom SARS-CoV-2. Uz mjesto i datum održavanja treninga ili aktivnosti, u 
evidenciji se unose ime, prezime, telefonskibroj te vrijeme dolaska i odlaska trenera, instruktora, 

voditelja, športaša, korisnika, asistenta i eventualno ostalih uključenih osoba potrebnih za odvijanje 
aktivnosti. Evidencija će se voditi i za pojedinačne treninge strenerom, za sve športove. 


Raspored. Treninzi odnosno športsko-rekreativne aktivnosti smiju biti održane samo sukladno 
rasporedu i s točno onim športašima, odnosno korisnicima i trenerima, instruktorima ili voditeljima 
te uz prisustvo potrebnog tehničkog osoblja koje je navedeno u rasporedu. 


Plan i prioriteti. Ako za treninge i športsko-rekreativne aktivnosti športski objekt koristi više 
korisnika, prioritete će odrediti korisnik, zajedno s pravnom osobom koja upravlja športskim 
objektom. 


Aktivnosti na otvorenom. Preporučuje se i za športove i aktivnosti koje se uobičajeno odvijaju u 
zatvorenim športskim objektim da se treninzi i športsko-rekreativne aktivnost što je više moguće 
održavaju na otvorenom prostoru. U slučaju provedbe aktivnosti na otvorenome, maksimalan 
dopušteni broj osoba je 40, pri čemu razmak među njima mora biti najmanje 1,5 m. Kada god je to 
moguće, preporučuje se da se intenzivnije aktivnosti provode na otvorenom prostoru. 


2. Higijena prostora 


Higijenski i sigurnosni uvjeti. Dok su na snazi posebne mjere, u športskom objektu moraju biti 
osigurani svi higijenski i sigurnosni uvjeti, za što su nadležne i odgovorne pravne osobe koje 
upravljaju športskim objektom. Preporuke za čišćenje i dezinfekciju odnose se na sve prostore 
objekata (ulazni prostor, recepcija, trenažni prostor, sanitarni čvorovi) 


Prozračivanje. Potrebno je redovito prozračivati sve prostore, osobito između svake aktivnosti, 
odnosno osigurati stalno prozračivanje, kad god je to moguće. 


Klimatizacijski uređaji, uređaji za grijanje i ventilaciju. Općenita preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posebno pratitistanje filtera i posvetiti pažnju održavanju pravilnog stanja 
brzine obnove zraka u zatvorenom prostoru. Treba provjeriti pravilno funkcioniranje opreme za 
ventilaciju i obnovu zraka. Preporučuje se ventilacija s povećanim postotkom vanjskog zraka koji 
cirkulira u sustav te način rada bez recirkulacije kako bi se poticala obnova zraka, što smanjuje 
koncentraciju potencijalno zaraznih čestica. 


Učestalo čišćenje i dezinfekcija. Tijekom dana potrebno je što češće čistiti i dezinficirati zatvorene 
športske objekte u kojima se provode treninzi (što obuhvaća sve dijelove športskog objekta — trenažni 
prostor, sanitarni čvor...), a posebno nakon svakog treninga. Prostore centara u kojima se provode 
športsko-rekreativne aktivnosti, poput teretana i fitness centara, potrebno je dezinficirati što češće 
tijekom dana te nakon svake grupne aktivnosti u slobodnom prostoru za vježbanje. 


Dezinfekcija tijekom pauze. Za vrijeme obavezne pauze od sat vremena u sredini radnog vremena, 
na kraju radnog vremena, kaoi između grupnih treninga, potrebnoje temeljito dezinficiratii što 


dannanti 

češće provjetravati fitness i druge športsko-rekreativne centre, teretane i dvorane, sukladno 
uputama HZJZ-a. 


Upute za pridržavanje svih općih i higijenskih mjera. Upute začišćenje i dezinfekciju dostupne su na 
sljedećim poveznicama: 





DO Čišćenjei dezinfekcija prostora bez oboljelih od COVID-19 (https://www.hzjz.hr/wp- 
content/uploads/2020/03/%C4%8Ci%C5%A1%C4%87enje -i-dezinfekcija-prostorije-bez- 
oboljelih-od-COVID-19-3.3.2020..pdf) 





DO Čišćenjeidezinfekcija prostorau kojima je boravila osoba pod sumnjom na zarazu COVID-19 
(https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima- 
je-boravila-osoba-pod-sumnjom-na-zarazu-COVID-19-5.3.2020..pdf) 


3. Preporuke za korisnike, športaše i djelatnike objekta 


Informiranost osoblja i korisnika. Prije početka rada odnosno otvaranja potrebno je educirati 
zaposlenike o svim mjerama koje se provode. Prije ili neposredno nakon ulaska, navidljivom mjestu, 
nužno je postaviti informacije o higijenskim postupcima ili postaviti informacije sa smjernicama o 
pravilnom ponašanju i mjerama zaštite. 


Dnevno mjerenje tjelesne temperature. Treneri, instruktori, voditelji, športaši i korisnici trebaju prije 
dolaska u objekt izmjeriti svoju tjelesnu temperaturu. Ako je u jutarnjim satima viša od 37,2 “C, ako 
se osoba osjeća bolesno ili ima bilo koje znakove bolesti (to se odnosi na sve simptome i znakove 
bolesti, a ne samo na bolesti dišnih puteva), osoba se treba javiti svom nadređenom i ne dolaziti na 
posao dok se telefonski ne javi nadležnom obiteljskom liječniku, koji će odlučiti o daljnjem 
postupanju. 


Fizički razmak. Tijekom treninga ili športsko-rekreativnih aktivnosti u zatvorenom prostoru 
preporučuje se držati razmak od 4 metra kao nužnu fizičku distancu. Za treninge i športsko- 
rekreativne aktivnosti u kontaktnim i drugim športovima gdje nije moguće održavati fizičku distancu 
između trenera, instruktora, voditelja i športaša odnosno korisnika, preporučuje se da trening ili 
aktivnost odrade uvijek iste osobe. U dijelovima vježbališta zatvorenih prostora gdje se obavlja 
intenzivni aerobnitrening (npr.na kardio-trenažerima) preporučuje se razmak od 4 metra (primjerice 
puštanjem u rad svake treće trake za trčanje u nizu ili razmještanje bicikala, stepera i slično) ili da se 
intenzitet treninga zadrži na umjerenoj razini. 


Maske za lice. Zaposlenicima se preporučuje korištenje medicinskih maski ili maski za lice tijekom 
boravka u zatvorenim prostorima, osim u slučajevima kada to onemogućava obavljanje djelatnosti. 


[1 Upute za pravilno korištenje maski za lice 
(https://www.hzjz.hr/wp-content/uploads/2020/03/Maske-za-lice-1.pdf) 

Zdravstveni djelatnici. U slučaj u potrebe za prisustvom zdravstvenog djelatnika tijekom aktivnosti, 
on je pri bliskom kontaktu dužan koristiti odgovarajuću zaštitnu opremu, odnosno kiruršku masku 
kombiniranu s vizirom. 


Dezinfekcija i higijena opreme. Nakon korištenja rekvizita, sprava za vježbanje i ostale opreme 
potrebne za trening i športsko-rekreativne aktivnosti, korisnik ili za to zadužena osoba dužni su ih 
dezinficirati odmah po završetku vježbe, odnosno treninga. Radi lakšeg održavanja fizičke udaljenosti 
i higijene treba onemogućiti da jedna jedina osoba istodobno zauzima više sprava i prostora za 
vježbanje. Prilikom vježbanja na spravama svaki korisnik mora imati vlastiti ručnik kojim se prekriva 
svaka podloga na kojoj se sjedi, leži ili vježba (strunjače, sprave, klupe, i sve vrste podnih obloga i 
podova). Preporučuje se korištenje ručnika većih dimenzija. 


Konzumacija tekućina. Svakom se športašu ili korisniku preporučuje da ima vlastitu označenu bocu s 
tekućinom kao i ostale potrepštine koje moraju biti u torbi označenoj imenom. Boce za napitke i 
ostali otpad nastao tijekom treninga odlaže se u za to predviđenu kantu za otpatke s dvostrukom 
vrećicom i odgovarajućim poklopcem. 

Zadržavanje u prostorima. Nakon treninga ili športsko-rekreativne aktivnosti korisnici ili športaši ne 
zadržavaju se u prostorima dulje negošto je potrebno. 


Dvosmjenski rad. Ako je moguće, treba organizirati rad dvokratno, na način da između prve i druge 
smjene bude barem satvremena razmaka, koji će se iskoristiti za čišćenje i dezinfekciju prostora. 


Primanje suradnih djelatnika. Dolazak drugih osoba (npr. majstora, kurira, dostavljača) treba 
organizirati na način da se prije dolaska te osobe telefonski najave. Tada se provjerava ima li osoba 
simptome COVID-19 (povišenu tjelesnu temperaturu, kašalj, otežano disanje/kratak dah, grlobolja, 
poremećaj osjetanjuhaiokusa)i jeli bila u kontaktu s oboljelima. 


4. Ostale uslužne jedinice 


Prostori za konzumaciju hrane i pića. Konzumacija hrane i pića u za to predviđenim dijelovima 


objekta provodise prema preporukama HZJZ-aza rad ugostiteljskih objekata. 
(https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/) 


Kozmetičke usluge. Detaljne upute dostupne su ovdje. 
(https://www.hzjz.hr/wp-content/uploads/2020/03/Kozmeticari-finalno.pdf) 


Maserske usluge. Detaljne upute dostupne su ovdje. (https://www.hzjz.hr/wp- 
content/uploads/2020/03/Fizioterapeuti-i-maseri-30-04- 
2020.pdf?fbclid=IwAR1NXZOz5ETOQumyi49s7kmvs5tG - 
SvcbHGFTHUjpFx5q6pIHzKR340KQrP8) 


Wellness i saune. Potrebno je ograničiti broj osoba, posebice u zatvorenim objektima (npr. u 
wellnessu), u skladu s raspoloživim prostorom. Preporučuje se da se izvan funkcije stave sve vlažne 
saune. Za razliku od njih, suhe saune, primjerice finska sauna, mogu nastaviti sradom. 


